**Aripi în ceaţă**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ceaţa mantia-şi întinde,

a mea inimă cuprinde

şi trec stoluri de cocori,

pe sub cenuşiii nori.

Aripi negre fluturânde,

inimi triste, inimi blânde,

suferind în astă viaţă,

pier stingându-se în ceaţă.

Doar pe vârfuri, sus în plopi,

frunze mai tresar uşor

şi-amaru înecat în dor,

se-ngână-n freamătul lor.

Negru, sumbru e pământul

şi puternic suflă vântul,

ceaţa este fumurie

şi mă chemă, mă îmbie...

Liniştea mă copleşeşte,

şi-n noapte mă urmăreşte,

dar acolo, al meu drag,

mă întâmpină în prag.

Braţe strâns înlănţuite,

inimi de amor zdrobite,

încleştarea e firească

ceaţa vrea să ne unească.

Mă doreşti, şi vreau, ştii bine,

să fiu mereu doar cu tine.

Peste trunchii de copac,

trec aripi de liliac.

Şi tu eşti acela care

îmi fură o sărutare...